ASP ไตรมาส 2 รายได้พุ่ง หนุนกำไรโตทะลัก 50% แตะ 231.34 ลบ.
ASP กำไรไตรมาส 2/64 โตทะลัก 50% แตะ 231.34 ลบ. จากปีก่อน 15.96 ลบ. รับรายได้พุ่ง หนุนงวด 6 เดือนแรกกำไร 580.92 ลบ. เพิ่มขึ้น 226% จากปีก่อน 178.03 ลบ.
ASP กำไรไตรมาส 2/64 โตทะลัก 50% แตะ 231.34 ลบ. จากปีก่อน 15.96 ลบ. รับรายได้พุ่ง หนุนงวด 6 เดือนแรกกำไร 580.92 ลบ. เพิ่มขึ้น 226% จากปีก่อน 178.03 ลบ.
30 ก.ค. 2564

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้รวม 826.25 ล้านบาท เพิ่มขึ้นจากปีก่อนที่มีรายได้รวม 582.71 ล้านบาท โดยมีรายได้ค่านายหน้าจากการซื้อขายหลักทรัพย์ 326.93 ล้านบาท เพิ่มขึ้นร้อยละ 26 จากไตรมาสเดียวกันของปี 2563 เนื่องจากปริมาณการซื้อขายหลักทรัพย์เฉลี่ย่อวันของบริษัทเพิ่มขึ้นจาก 3,661 ล้านบาท เป็น 4,162 ล้านบาท
ส่วนรายได้ค่าธรรมเนียมและบริการเปรียบเทียบกับไตรมาสเดียวกันของปีก่อนเพิ่มขึ้น 255.55 ล้านบาท หรือร้อยละ 214 ส่วนใหญ่มาจากการเพิ่มขึ้นจองรายได้ค่าธรรมเนียมจัดการจัดจำหน่ายหุ้นกู้/หุ้นสามัญ รายได้ค่าธรรมเนียมการขายหน่วยลงทุน ค่านายทะเบียนและค่าธรรมเนียมการบริหารกองทุนรวม
อีกทั้งบริษัทมีกำไรและผลตอบแทนจากเครื่องมือทางการเงิน 47.68 ล้านบาท มาจากกำไรจากการซื้อขายตราสารอนุพันธ์และเงินปันผลรับ ส่วนรายได้อื่นในไตรมาสที่ 2 ของปี 2564 ส่วนใหญ่มาจากกำไรจากอัตราแลกเปลี่ยน